Diari Oficial de la Generalitat Valenciana


Sumari del DOGV 10939, del 18-12-2024 (2024/13848)

DECRET 183/2024, de 17 de desembre, del Consell, de modificació del Decret 173/2024, de 3 de desembre, del Consell, pel qual establix l'estructura orgànica bàsica de la Presidència i de les conselleries de la Generalitat.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/12/17/183/dof/vci/html**

### Dades del document

Número de DOGV
:   10809

Data del DOGV
:   18-12-2024

Secció del DOGV
:   I. DISPOSICIONS GENERALS

Número del document
:   2024/13345

CVE
:   UGVR-B-0568-67579

Data del document
:   17-12-2024

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat
    * repartiment de competències
    * administració regional
    * competència administrativa
    * desastre natural
    * inundació

PREÀMBUL

El Decret 32/2024, de 21 de novembre, del president de la Generalitat, va determinar les conselleries en què s'organitza l'Administració de la Generalitat. Esta norma organitzativa ha sigut desplegada pel Decret 173/2024, de 3 de desembre, del Consell, pel qual establix l’estructura orgànica bàsica de la Presidència i de les conselleries de la Generalitat.

Amb posterioritat a això, s’han aprovat el Decret 36/2024, de 3 de desembre, del president de la Generalitat, en el qual modifica les competències atribuïdes a la Conselleria d’Hisenda i Economia i a la Conselleria de Justícia i Administració Pública, així com el Decret 38/2024, de 16 de desembre, del president de la Generalitat, pel qual se suprimix una secretaria autonòmica en la Vicepresidència Segona i Conselleria per a la Recuperació Econòmica i Social de la Comunitat Valenciana. En conseqüència, cal adaptar l'estructura orgànica bàsica d’estos departaments del Consell a les disposicions mencionades, així com realitzar ajustos en algunes funcions.

D’altra banda, i com a conseqüència de la gestió d’ajudes i d’altres procediments per a la recuperació després de la dana d’octubre i novembre de 2024, és convenient consignar de manera més precisa les funcions de coordinació de la Direcció General de Simplificació Administrativa, en les matèries i àmbits que afecten diversos departaments del Consell i que requerixen una intermediació perquè els procediments i els servicis siguen el més àgils i senzills i presenten la menor càrrega administrativa que siga possible per a les persones interessades. Així mateix, es considera oportú reassignar la matèria de mediació, dins de la Conselleria de Justícia i Administració Pública, i crear sengles direccions generals, en matèria de relacions i gestió amb l’Administració central i europea per a la recuperació econòmica i social, en la Vicepresidència Segona i Conselleria per a la Recuperació Econòmica i Social de la Comunitat Valenciana; en matèria de salut mental i addiccions, en la Conselleria de Sanitat, i en matèria d'innovació, en la Conselleria d’Emergències i Interior.

En virtut d'això, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta del president de la Generalitat, i amb la deliberació prèvia del Consell en la reunió del dia 17 de desembre de 2024,

DECRETE

*Article únic. Modificació del Decret 173/2024, de 3 de desembre, del Consell, pel qual establix l’estructura orgànica bàsica de la Presidència i de les conselleries de la Generalitat*

1. Es modifiquen els articles 18, 44, 45, 48, 49, 53, 58, 67, 68, 70, 81, 83, 84, 85, 91, 92, 93, i 94, la redacció dels quals és la que es consigna en l’annex al present decret.

2. S’afigen els articles 61 bis, 71 bis i 94 bis.

3. Se suprimix la secció tercera del capítol II del títol III, i la secció quarta del capítol i del títol mencionats passa a ser la secció tercera.

4. Se suprimix l’article 87.

DISPOSICIÓ FINAL

*Única. Entrada en vigor*

El present decret entrarà en vigor el mateix dia de l’aprovació.

València, 17 de desembre de 2024

Carlos Mazón Guixot

President de la Generalitat

ANNEX

Nova redacció dels articles 18, 44, 45, 48, 49, 53, 58, 61 bis, 67, 68, 70, 71 bis, 81, 83, 84, 85, 91, 92, 93, 94 i 94 bis del Decret 173/2024, de 3 de desembre, del Consell, pel qual establix l’estructura orgànica bàsica de la Presidència i de les conselleries de la Generalitat

1. L’article 18 passa a tindre la redacció següent:

«Article 18. Direcció General de Simplificació Administrativa

La Direcció General de Simplificació Administrativa exercix les funcions establides en l’article 70 de la Llei 5/1983, de 30 de desembre, del Consell i les altres previstes en l’ordenament jurídic, relatives a l’estudi, l’optimització i l’impuls organitzatiu i legislatiu de les qüestions relatives a la simplificació de les tasques administratives, la coordinació interdepartamental dels procediments administratius i dels servicis que pot utilitzar o que presta l’Administració, i el desplegament i l’impuls de les aplicacions que milloren els processos interns de l’administració pública i la qualitat dels servicis públics.»

2. L’article 44 passa a tindre la redacció següent:

«Article 44. Estructura dels òrgans superiors i directius

1. Davall l'autoritat de la persona titular de la Vicepresidència Segona i Conselleria per a la Recuperació Econòmica i Social de la Comunitat Valenciana, esta conselleria està integrada pels òrgans superiors i centres directius següents:

a) Secretaria Autonòmica per a la Recuperació Econòmica i Social

b) Subsecretaria

c) Direcció General del Pla de Recuperació i Reconstrucció

d) Direcció General de Coordinació, Control i Seguiment

e) Direcció General de Planejament, Anàlisi i Anticipació davant de Catàstrofes Naturals

f) Direcció General de Relacions i Gestió amb l’Administració Central i Europea per a la Recuperació Econòmica i Social.»

3. L’article 45 queda de la manera següent:

«Article 45. Secretaria Autonòmica per a la Recuperació Econòmica i Social

1. La Secretaria Autonòmica per a la Recuperació Econòmica i Social exercix les funcions que se li atribuïxen en l'article 68 de la Llei 5/1983, de 30 de desembre, del Consell, en matèria de recuperació econòmica i social de la Comunitat Valenciana, i actua de suport a la Vicepresidència Segona i Conselleria per a la Recuperació Econòmica i Social de la Comunitat Valenciana, i exercix les funcions de coordinació en les matèries que el president de la Generalitat encomane o delegue a la persona titular de la Vicepresidència Segona, de conformitat amb el que preveu l'article 15.1 de la Llei 5/1983, de 30 de desembre, del Consell, i en totes aquelles que li encarregue la persona titular de la Vicepresidència Segona i Conselleria per a la Recuperació Econòmica i Social de la Comunitat Valenciana en el seu àmbit competencial.

2. De la Secretaria Autonòmica per a la Recuperació Econòmica i Social depenen els centres directius següents:

a) Direcció General del Pla de Recuperació i Reconstrucció

b) Direcció General de Coordinació, Control i Seguiment

c) Direcció General de Planejament, Anàlisi i Anticipació davant de Catàstrofes Naturals

d) Direcció General de Relacions i Gestió amb l’Administració Central i Europea per a la Recuperació Econòmica i Social.»

4. L’article 48 queda de la manera següent:

«Article 48. Direcció General de Planejament, Anàlisi i Anticipació davant de Catàstrofes Naturals

La Direcció General de Planejament, Anàlisi i Anticipació davant de Catàstrofes Naturals exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic en matèria d'impuls, anàlisi, elaboració i seguiment del Pla director d’anàlisi, anticipació i reacció davant de catàstrofes naturals, al contingut del qual, d’acord amb les directrius de la Generalitat, s’adaptarà tot l’esforç de planificació en esta matèria que puguen realitzar qualssevol organismes i institucions dependents de la Generalitat.»

5. L’article 49 queda com seguix:

«Article 49. Direcció General de Relacions i Gestió amb l’Administració Central i Europea per a la Recuperació Econòmica i Social

La Direcció General de Relacions i Gestió amb l’Administració Central i Europea per a la Recuperació Econòmica i Social exercix les funcions establides en l’article 70 de la Llei 5/1983, de 30 de desembre, del Consell i les altres previstes en l’ordenament jurídic en matèria de relacions i gestió amb l’Administració central i europea per a la recuperació.»

6. L’article 53 queda amb la redacció següent:

«Article 53. Estructura dels òrgans superiors i directius

Davall la direcció superior de la persona titular, la Conselleria d'Hisenda i Economia està integrada pels òrgans superiors i centres directius següents:

a) Secretaria Autonòmica d'Hisenda i Finançament

b) Secretaria Autonòmica d'Economia

c) Intervenció General

d) Subsecretaria

e) Direcció General de Pressupostos

f) Direcció General de Tributs i Joc

g) Direcció General de Finançament

h) Direcció General d'Economia

i) Direcció General de Patrimoni

j) Direcció General de Fons Europeus i Sector Públic

k) Direcció General de Tecnologies de la Informació i les Comunicacions

l) Direcció General de la Intervenció.»

7. L’article 58 queda redactat de la manera següent:

«Article 58. Secretaria Autonòmica d'Economia i òrgans directius dependents

1. La Secretaria Autonòmica d'Economia exercix les funcions establides en l'article 68 de la Llei 5/1983, de 30 de desembre, del Consell, en matèria de promoció econòmica, i impuls de la transformació del model econòmic, estadística, responsabilitat social, patrimoni, fons europeus sector públic instrumental de la Generalitat, exceptuats els organismes autònoms i els consorcis sanitaris, i tecnologies de la informació i la comunicació.

2. De la Secretaria Autonòmica d'Economia depenen els centres directius següents:

a) Direcció General d'Economia

b) Direcció General de Patrimoni

c) Direcció General de Fons Europeus i Sector Públic

d) Direcció General de Tecnologies de la Informació i les Comunicacions.»

8. L’article 61 bis queda amb la redacció següent:

«Article 61 bis. Direcció General de Tecnologies de la Informació i les Comunicacions

La Direcció General de Tecnologies de la Informació i les Comunicacions exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, respecte a l'Administració de la Generalitat i els seus organismes autònoms, en matèria de seguretat de la informació, planificació, coordinació, autorització i control de les tecnologies de la informació, les telecomunicacions i comunicacions corporatives i la teleadministració de la Generalitat, i la contractació centralitzada dels servicis i subministraments en matèria de tecnologies de la informació i les telecomunicacions en l'àmbit de l'Administració de la Generalitat i del seu sector públic instrumental.»

9. L’article 67 queda com seguix:

«Article 67. Estructura dels òrgans superiors i directius

Davall l'autoritat de la persona titular de la Conselleria de Sanitat, esta conselleria està integrada pels òrgans superiors i centres directius següents:

a) Secretaria Autonòmica de Sanitat

b) Secretaria Autonòmica de Planificació, Informació i Transformació Digital

c) Subsecretaria

d) Direcció General d'Atenció Primària

e) Direcció General d'Atenció Hospitalària

f) Direcció General de Salut Pública

g) Direcció General de Salut Mental i Addiccions

h) Direcció General de Farmàcia

i) Direcció General d'Informació Sanitària, Qualitat i Avaluació

j) Direcció General d'Investigació i Innovació

k) Direcció General de Personal

l) Direcció General de Gestió Econòmica, Contractació i Infraestructures.»

10. L’article 68 queda amb la redacció següent:

«Article 68. Secretaria Autonòmica de Sanitat i òrgans directius dependents

1. La Secretaria Autonòmica de Sanitat exercix les funcions atribuïdes per l'article 68 de la Llei 5/1983, de 30 de desembre, del Consell, en matèria de salut pública, assistència sanitària, i gestió i administració del sistema valencià de salut, així com les funcions relatives a recursos farmacèutics, a la racionalització de l'ús del medicament i a la coordinació de les actuacions i aplicació dels plans de salut de la Comunitat Valenciana.

2. De la Secretaria Autonòmica de Sanitat depenen els centres directius següents:

a) Direcció General d'Atenció Primària

b) Direcció General d'Atenció Hospitalària

c) Direcció General de Salut Pública

d) Direcció General de Salut Mental i Addiccions.

e) Direcció General de Farmàcia.»

11. L’article 70 passa a tindre el text literal següent:

«Article 70. Direcció General d'Atenció Hospitalària

La Direcció General d'Atenció Hospitalària exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de gestió i de l'activitat sanitària en hospitals, i les urgències intrahospitalàries i extrahospitalàries d'estos, excepte la coordinació funcional i temporal de les urgències sanitàries en situacions d'emergència o catàstrofe.»

12. L’article 71 bis queda com seguix:

«Article 71 bis. Direcció General de Salut Mental i Addiccions

La Direcció General de Salut Mental i Addicions exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de salut mental i en matèria de drogodependència i altres addiccions.»

13. L’article 81 queda redactat com seguix:

«Article 81. Estructura dels òrgans superiors i directius

Davall la direcció superior de la persona titular, la Conselleria de Justícia i Administració Pública està integrada pels òrgans superiors i centres directius següents:

a) Secretaria Autonòmica de Justícia i Autogovern

b) Secretaria Autonòmica d’Administració Pública

c) Subsecretaria

d) Direcció General de Justícia i Autogovern

e) Direcció General d'Atenció a les Víctimes i Accés a la Justícia

f) Direcció General de Funció Pública.»

14. L’article 83 queda amb la redacció següent:

«Article 83. Direcció General de Justícia i Autogovern

La Direcció General de Justícia i Autogovern exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de relacions amb la justícia, infraestructures judicials, modernització tecnològica de l'Administració de justícia, gestió dels recursos materials i humans, formació del personal al servici de l'Administració de justícia, concòrdia i foment de l'autogovern.»

15. L’article 84 passa a tindre la redacció següent:

«Article 84. Direcció General d'Atenció a les Víctimes i Accés a la Justícia

La Direcció General d'Atenció a les Víctimes i Accés a la Justícia exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de mediació, assistència jurídica gratuïta, assistència a les víctimes del delicte, ajudes a les víctimes del terrorisme, col·legis professionals, unions de fet, fundacions, associacions, registres i notariat i la relació amb la professió titulada de gestor administratiu.»

16. L’article 85 passa a tindre la redacció següent:

«Article 85. Secretaria Autonòmica d'Administració Pública i òrgans directius dependents

1. La Secretaria Autonòmica d'Administració Pública exercix les funcions establides en l'article 68 de la Llei 5/1983, de 30 de desembre, del Consell, en matèria de funció pública, atenció a la ciutadania i inspecció general de servicis.

2. De la Secretaria Autonòmica d'Administració Pública depén la Direcció General de Funció Pública.»

17. L’article 91 queda amb la redacció següent:

«Article 91. Estructura dels òrgans superiors i directius

Davall la direcció superior de la persona titular, la Conselleria d'Emergències i Interior està integrada pels òrgans superiors i centres directius següents:

a) Secretaria Autonòmica d'Emergències i Interior

b) Subsecretaria

c) Direcció General d'Interior

d) Direcció General d'Emergències i Extinció d'Incendis.

e) Direcció General d’Innovació en Emergències.»

18. L’article 92 passa a tindre la redacció següent:

«Article 92. Secretaria Autonòmica d’Emergències i Interior

1. La Secretaria Autonòmica d’Emergències i Interior exercix les funcions atribuïdes per l'article 68 de la Llei 5/1983, de 30 de desembre, del Consell, en matèria d'interior, seguretat pública, coordinació de policies locals, gestió de la Unitat del Cos Nacional de Policia adscrita a la Comunitat Valenciana, espectacles, establiments públics, activitats recreatives i socioculturals, protecció civil, extinció d'incendis forestals i la innovació davant d’emergències, així com la gestió d'emergències, inclosa la coordinació funcional i temporal de les urgències sanitàries en situacions d’emergència o catàstrofe.

2. De la Secretaria Autonòmica d’Emergències i Interior depenen els centres directius següents:

a) Direcció General d'Interior

b) Direcció General d'Emergències i Extinció d'Incendis

c) Direcció General d’Innovació en Emergències.»

19. L’article 93 queda de la manera següent:

«Article 93. Direcció General d'Interior

La Direcció General d'Interior exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'espectacles, establiments públics, i activitats recreatives i socioculturals; i, en la resta de matèries relatives a interior, seguretat pública, coordinació de policies locals, gestió de la Unitat del Cos Nacional de Policia adscrita a la Comunitat Valenciana, ho farà en virtut de la delegació que s’adopte d'acord amb l'article 12 de la Llei 4/2017, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències.»

20. L’article 94 queda redactat com seguix:

«Article 94. Direcció General d'Emergències i Extinció d'Incendis

La Direcció General d'Emergències i Extinció d'Incendis exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'extinció d'incendis forestals i gestió d'emergències, inclosa la coordinació funcional i temporal de les urgències sanitàries en situacions d’emergència o catàstrofe, i això en virtut de la delegació adoptada d'acord amb l'article 12 de la Llei 4/2017, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències.»

21. L’article 94 bis queda amb la redacció següent:

«Article 94 bis. Direcció General d’Innovació en Emergències

La Direcció General d’Innovació en Emergències exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'innovació davant d'emergències, això en virtut de la delegació que s'adopte d'acord amb l'article 12 de la Llei 4/2017, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències.»


Còpia Permalink ELI